Komission asetus (EY) N:o 1743/96, annettu 6 päivänä syyskuuta 1996, asetuksesta (ETY) N:o 2456/93 poikkeamisesta julkisen intervention osalta annetun asetuksen (EY) N:o 1318/96 muuttamisesta



Virallinen lehti nro L 226 , 07/09/1996 s. 0009 - 0010



KOMISSION ASETUS (EY) N:o 1743/96, annettu 6 päivänä syyskuuta 1996, asetuksesta (ETY) N:o 2456/93 poikkeamisesta julkisen intervention osalta annetun asetuksen (EY) N:o 1318/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1588/96 (2), ja erityisesti sen 6 artiklan 7 kohdan ja 22 a artiklan 3 kohdan, sekä katsoo, että yhteisön markkinoilla havaittavissa olevan naudanlihan heikon kulutuksen vuoksi tämän alan hintojen huomattava lasku jatkuu edelleen; tämä lasku uhkaa jyrkentyä jatkossa syyskuusta alkaen odotettavissa olevan nuorten nautojen huomattavan määrän markkinoille tulon seurauksena; tästä seurauksena olevasta ylimääräisestä markkinoiden häiriöstä huolehtimiseksi olisi toteutettava tarvittavia tukitoimenpiteitä; tämän vuoksi olisi sallittava syyskuun osalta tämän kaltaisten eläinten ruhojen interventio-osto poikkeamatta kuitenkaan asetuksen (ETY) N:o 805/68 5 artiklan 2 kohdasta; on syytä erityisesti nostaa nuori nauta -tyyppisten eläinten ruhojen ostohintaa niiden ja perinteisesti lopetettujen, interventioon tuotujen eläinten olemassa olevien markkinahintojen välisen erotuksen huomioon ottamiseksi, jotta interventio voisi täyttää tehtävänsä vakavassa markkinatilanteessa, on myös oikeudenmukaisuuden vuoksi poikkeuksellisena ja väliaikaisena toimenpiteenä täydennettävä edellä mainittua asetusta lihakkuusluokkiin S ja E kuuluvien nuorten nautojen ruhojen interventio-ostojen sallimiseksi jäsenmaissa, joissa niiden tuotanto on merkittävää ja joissa tuotantoon liittyviä markkinahintoja todetaan säännöllisesti, tämän vuoksi on muutettava neuvoston asetus (ETY) N:o 805/68 soveltamista koskevista yksityiskohtaisista säännöistä annetusta asetuksesta (ETY) N:o 2456/93 poikkeamisesta julkisen intervention osalta 8 päivänä heinäkuuta 1996 annettu komission asetus (EY) N:o 1318/96 (3), ja naudanlihan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 1318/96 seuraavasti: 1. Täydennetään 1 artiklan 1 kohta seuraavasti: "d) Yhteisön luokitusasteikon mukaisesti lihakkuusluokkaan S2, S3, E2 ja E3 kuuluvat A-luokan tuotteet voidaan hyväksyä interventioon jäsenvaltioissa, jotka korottavat näiden laatujen hintoja säännöllisesti ja joissa luokat S ja E edustivat vuonna 1995 vähintään 50 prosenttia teurastetuista A-luokan eläimistä; R3-laadun ja S2-, S3-, E2- ja E3-laatujen väliseen muuntamiseen käytettävät kertoimet vahvistetaan vastaavasti 1,365:ksi, 1,304:ksi, 1,228:ksi ja 1,156:ksi (luokassa keskimääräinen)." 2. Lisätään kohta 1 artiklan 1 kohdan jälkeen seuraavasti: "1 a Kun interventioon esitetyt ruhot tai puoliruhot ovat alle 10 kuukauden ikäisistä eläimistä, - R3-laadun ja muiden laatujen väliseen muuntamiseen käytettävä kerroin vahvistetaan 1,00:ksi; - hintoja, joita koskeva tarjouskilpailu on ratkaistu, korotetaan 23 % prosenttia. Tällöin - jokaisessa tarjouksessa on oltava merkittynä tarjotun määrän lisäksi alle 10 kuukauden ikäisten eläinten ruhojen tai puoliruhojen määrä; - interventioelinten on toimittaessaan tarjouksia komissiolle ilmoitettava tarkasti, mitä niistä tämä kohta koskee sekä vastaavat määrät jokaisen niistä osalta; - tätä kohtaa soveltaen ostetuista tuotteista voidaan poistaa luut ainoastaan Yhdistyneessä kuningaskunnassa ja ne on varastoitava helposti tunnistettavissa erissä erikseen tarjouskilpailua kohti tai kuukautta kohti; - jäljempänä 2 kohdan b alakohdan säännöksiä ei sovelleta; - asetuksen (ETY) N:o 2456/93 13 artiklan 3 kohdassa tarkoitetut kertoimet voidaan erottaa myös jäsenvaltion sisällä sen mukaan, sovelletaanko tätä kohtaa vai ei." 3. Täydennetään 1 artiklan 3 kohdan ensimmäinen alakohta seuraavasti: "A-luokan lihakkuusluokkaan S ja E kuuluvien ruhojen osalta edellä mainitun enimmäispainon taso vahvistetaan 480 kilogrammaksi." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan vuoden 1996 syyskuun aikana avattaviin tarjouskilpailuihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä syyskuuta 1996. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 206, 16.8.1996, s. 23 (3) EYVL N:o L 170, 9.7.1996, s. 26